ᱟᱭᱳᱫᱷᱤᱭᱟ ᱦᱚᱱᱚᱛ

ᱟᱭᱳᱫᱷᱤᱭᱟ ᱦᱚᱱᱚᱛ (ᱯᱩᱭᱞᱩ ᱫᱚ ᱯᱷᱮᱭᱡᱟᱵᱟᱫᱽ ᱦᱚᱱᱚᱛ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱗᱕ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱟᱭᱳᱫᱷᱤᱭᱟ ᱥᱚᱦᱚᱨ ᱫᱚ ᱚᱠᱟ ᱫᱚ ᱦᱤᱱᱫᱩ ᱫᱮᱣᱛᱟ ᱨᱟᱢᱟᱜ ᱡᱟᱱᱟᱢ ᱴᱷᱟᱶ ᱠᱚ ᱢᱟᱱᱟᱣᱟ, ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱭᱚᱜᱤ ᱟᱫᱤᱛᱭᱟᱱᱟᱛᱷ ᱦᱚᱛᱮᱛᱮ ᱱᱚᱵᱷᱮᱢᱵᱚᱨ ᱒᱐᱑᱘ ᱥᱟᱞ ᱨᱮ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱯᱷᱟᱭᱡᱟᱵᱟᱫᱽ ᱠᱷᱚᱱ ᱵᱚᱫᱚᱞ ᱠᱟᱛᱮ ᱟᱭᱳᱫᱷᱤᱭᱟ ᱠᱮᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱕᱒᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱙᱗᱔ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱟᱨ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒,᱔᱗᱐,᱙᱙᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱔᱗᱐,᱙᱙᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱒᱕᱙,᱖᱒᱘ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑,᱒᱑᱑,᱓᱖᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱚᱢ ᱨᱤᱱ ᱩᱢᱮᱨ ᱦᱚᱲ ᱮᱞ ᱫᱚ ᱓᱖᱐,᱐᱘᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱑᱗᱘ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑,᱐᱕᱔ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱗᱓᱐/ᱜᱟᱺᱴ ᱢᱤᱞ) ᱛᱟᱦᱮᱸ ᱠᱟᱱᱟ ᱠᱚ ᱾ ᱒᱐᱐᱑-᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩᱣᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱘.᱑᱖% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱥᱮᱪᱮᱫ ᱦᱚᱲ ᱠᱚᱣᱟᱜ ᱜᱩᱴ ᱮᱞ ᱫᱚ ᱑,᱔᱕᱐,᱙᱐᱑ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱚᱲ ᱮᱞ ᱨᱮᱱᱟᱜ ᱕᱘.᱗% ᱢᱮᱱᱟᱜᱼᱟ ᱾ ᱗+ ᱦᱚᱲ ᱮᱞ ᱟᱜ ᱥᱮᱪᱮᱫ ᱫᱚᱨ ᱫᱚ ᱗᱐.᱖᱓% ᱛᱟᱦᱮᱸ ᱠᱟᱱᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱖.᱖᱒% ᱦᱚᱲ ᱮᱞ ᱫᱚ ᱦᱤᱱᱫᱤ (ᱟᱨᱵᱟᱝ ᱟᱣᱚᱫᱷᱤ, ᱵᱚᱸᱡᱟᱨᱤ, ᱵᱷᱳᱡᱽᱯᱩᱨᱤ, ᱪᱷᱚᱛᱛᱤᱥᱜᱚᱲᱤ, ᱟᱨᱵᱟᱝ ᱜᱚᱲᱣᱟᱞᱤ ᱞᱮᱠᱟᱱᱟᱜ ᱫᱚ ᱦᱤᱱᱫᱤ ᱨᱚᱲ ᱯᱟᱹᱨᱥᱤ ᱠᱚ ᱢᱟᱱᱟᱣᱟ) ᱟᱨ ᱓.᱑᱔% ᱫᱚ ᱩᱨᱫᱩ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾

ᱥᱟᱜᱟᱲᱚᱢ
ᱨᱮᱞᱣᱮ ᱛᱮ
ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱩᱭᱩᱜ ᱠᱟᱱᱟ:
 ᱟᱭᱳᱫᱷᱭᱟ ᱡᱚᱸᱠᱥᱚᱱ
 ᱟᱭᱳᱫᱷᱤᱭᱟ ᱠᱮᱱᱴ
 ᱨᱩᱫᱚᱣᱞᱤ ᱨᱮᱞᱣᱮ ᱥᱴᱮᱥᱚᱱ
 ᱜᱳᱥᱟᱭᱜᱚᱸᱡᱽ ᱨᱮᱞᱣᱮ ᱥᱴᱮᱥᱚᱱ

ᱩᱰᱟᱹᱣ ᱠᱟᱛᱮ
ᱟᱭᱳᱫᱷᱤᱭᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (ᱛᱮᱭᱟᱨᱚᱜ ᱠᱟᱱᱟ) ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱟᱭᱳᱫᱷᱤᱭᱟ ᱨᱮ ᱢᱮᱱᱟᱜ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱥᱮᱪᱮᱫ
 ᱚᱵᱚᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱛᱟᱭᱚᱢ ᱛᱮ ᱰᱨ. ᱨᱟᱢ ᱢᱚᱱᱳᱦᱚᱨ ᱞᱳᱦᱤᱭᱟ ᱚᱵᱚᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱑᱙᱗᱕ ᱥᱟᱞᱮ ᱨᱮ ᱯᱷᱮᱭᱡᱟᱵᱟᱫᱽ, ᱟᱭᱳᱫᱷᱤᱭᱟ ᱦᱚᱱᱚᱛ ᱨᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾
 ᱟᱪᱟᱨᱭᱚ ᱱᱚᱨᱮᱱᱫᱨᱚ ᱫᱮᱵᱽ ᱪᱟᱥ ᱟᱨ ᱴᱮᱠᱱᱚᱞᱚᱡᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱠᱩᱢᱟᱨᱜᱚᱸᱡᱽ ᱨᱮ ᱢᱮᱱᱟᱜ ᱢᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾
 ᱠᱮ.ᱮᱥ. ᱥᱟᱠᱮᱛ ᱯᱤ.ᱡᱤ. ᱠᱚᱞᱮᱡᱽ ᱫᱚ ᱟᱭᱳᱫᱷᱤᱭᱟ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Faizabad city website



ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱟᱭᱳᱫᱷᱤᱭᱟ ᱠᱷᱚᱸᱰ